- મિત્રો, આપણે ત્યાં અનેક સંસ્થાઓ અને એજન્સીઓ રક્તદાન વિશે ખૂબ પ્રચાર પ્રસાર કરે છે, તેમ છતાં આપણે પૂરતો જથ્થો મેળવી શકતા નથી. અન્ય રાજ્યોની તુલનાએ ગુજરાત રાજ્યમાં રક્તદાતાઓની સંખ્યા વધારે છે, તેમ છતાં દર વર્ષે અંદાજે 10-15% જેટલી શોર્ટેજ રહેતી હોય છે. રક્તદાન એ માનવસમુદાય પ્રત્યે આપણી નૈતિક ફરજ છે. જેને આવશ્યક્તા છે અને જેનાથી વ્યક્તિના પ્રાણ બચી શકતા હોય તેવી દુનિયાની કોઈ ફેક્ટરીમાં ન બની શકનારું આપણું રક્ત જો દાન કરવામાં આવે તો તેનાથી આપણને કોઈ નુક્સાન થતું નથી. આશ્ચર્યની વાત એ છેકે આપણે સૌ આ જાણીએ છીએ તેમ છતાં રક્તદાન માટે પ્રોત્સાહિત થતાં નથી. આવો, એક નાગરિક તરીકે, એક સમાજના સભ્ય તરીકે, એક સ્નેહી તરીકે, એક મિત્ર તરીકે, એક પુત્ર તરીકે આપણી ફરજ અદા કરીએ.. રક્તદાન કરીએ અને કરાવીએ.!